# Coosje van Bruggen

Coosje van Bruggen (Groningen, 6 de juny de 1942 - Los Angeles, 10 de gener de 2009) va ser una escultora, historiadora de l'art i crítica neerlandesa estatunidenca coneguda per les escultures públiques de colors que va crear a tot el món amb el seu marit, l'artista pop Claes Oldenburg. Amb ell, va afaiçonar escultures monumentals als EUA, Europa i Àsia.
Va fer la seva primera escultura pública, junt amb Oldenburg, amb la realització de «Flashlight» (1978-81), una reproducció ampliada d'una llanterna negra d'11,73 metres d'alçada (38 peus i 6 polzades) i un pes de 33,56 tones emplaçada al campus de la Universitat de Nevada a Las Vegas.
Entre les escultures produïdes als Estats Units, es pot assenyalar «Free Stamp» (1982-91), un segell de goma gegant muntada a la ciutat de Cleveland i els «Shuttlecocks» ("«Volants de bàdminton», 1992-94) realitzat pel Nelson-Atkins Museum of Art a la Ciutat de Kansas. A Friburg de Brisgòvia, Alemanya, va crear l'escultura «Gartenschlauch» («Mànega de regar», 1980-83) en honor de les hortes populars que hi havien hagut en aquell indret, tot i que la idea inicial per a aquest emplaçament era posar un text mig colgat d'un escrit de Goethe, o d'Erasme de Rotterdam, que havia passat una estada a la ciutat, i va haver-hi un intent de fer que la disposició de la mànega s'apropés a la paraula "Erasme". L'obra, dinàmica i fluïda, s'ofereix com un grafit gegant en l'espai.$^{[Eltextnoestrobaenl'articlecitat...]}$

## Galeria d'imatges

* Bottle O'Notes (1993), Middlesborough
* Flying Pins (2000), Eindhoven
* Houseball (1996), Berlin

## Referències

* ↑ "Claes Oldenburg Coosje van Bruggen. Escultura, potser", Ida Gianelli i Marcella Beccaria, comissàries, Fundació Miró, 3/2007. [Consultat l'u de gener 2020].
* ↑ Fitxa de "Flashlight" Arxivat 2019-12-26 a Wayback Machine. a la pàgina oficial de Claes Oldenburg & Coosje van Bruggen, (anglès). [Consultat l'u de gener 2020].
* ↑ Fitxa de "Free Stamp" Arxivat 2019-12-29 a Wayback Machine. a la pàgina oficial de Claes Oldenburg & Coosje van Bruggen, (anglès). [Consultat l'u de gener 2020].
* ↑ Fitxa de "Shuttlecocks" Arxivat 2020-01-07 a Wayback Machine. a la pàgina oficial de Claes Oldenburg & Coosje van Bruggen, (anglès). [Consultat l'u de gener 2020].
* ↑ Fitxa de "Gartenschlauch" Arxivat 2019-12-20 a Wayback Machine. a la pàgina oficial de Claes Oldenburg & Coosje van Bruggen, (anglès). [Consultat l'u de gener 2020].
* ↑ Olszewski, Edward J: Claes Oldenburg and Coosje van Bruggen, Cleveland's Free Stamp, Ohio University Press, 2017, sense paginació, (anglès). [Consultat l'u de gener 2020].
* ↑ "Anmerkungen zum Gartenshclauch für den Stühlinger Park, Freiburg", Claes Oldenburg, Kunstforum International, Vol. 81, "Res Publica", 1985, (alemany). [Consultat l'u de gener 2020].
* ↑ Kino, Carol «Coosje van Bruggen, Sculptor, Dies at 66». The New York Times, 13-01-2009 [Consulta: 25 maig 2016].

## Enllaços externs

* "Claes Oldenburg Coosje van Bruggen. Escultura, potser", Ida Gianelli i Marcella Beccaria, comissàries, Fundació Miró, 3/2007.
* Lloc web oficial d'Oldenburg i van Bruggen, en anglès.
* "Coosje van Bruggen, Sculptor, Dies at 66", Carol Kino, The New York Times, 13 January 2009, en anglès.
* "Anmerkungen zum Gartenshclauch für den Stühlinger Park, Freiburg", Claes Oldeburg, Kunstforum International, Vol. 81, "Res Publica", 1985, en alemany.
* Fitxa d'Oldenburg i van Bruggen a la pàgina del Guggenheim de Nova York, en anglès.